钦定古今图书集成/方舆汇编/职方典/第1492卷 > 广西府古迹考 通志
## 钦定古今图书集成/方舆汇编/职方典/第1492卷 > 广西府古迹考 通志

本府

阿卢洞亭　在府西五里。有雕阑宝塔，钟鼓狮象之异。

龙马迹　在府治南二十里九溪山巅。巨石上，蹄迹俨然。

《秀才化石　》在城西二里，有一岩石，俨似秀才形。古传系一孝子在彼庐墓，遂化为石，惜不传其姓氏。

《秀山远眺　》在城内。

《鹤岫浮青　》在城东北三里。

古洞奇观　在城西五里。

《翠屏秋水　》在城南二里。

《五峰水月　》在城东南二十里。

《东寺晓钟　》在城东南五里。

天马香泉　：在城南十五里。

东华积雪　，在城东南十五里。

师宗州

元总管府址　在州东南槟榔洞村。

梁王营　，元梁王建。大河口、矣竜村俱有之。李璜石　，在江外阿宁乡鲁石白村。昔李璜奏请改土，设流垄氏不得与州事，因避居江外，携师宗一小石置道旁，祝曰：“如璜为私，此石消灭；如璜为公，此石昂藏。” 今其石果巉岩，特立槟榔驿故址　，今为槟榔村。

六德驿故址　今为“阿歹村。”

英武驿故址　在六德驿东百里。明洪武初设，后驿丞为虎所伤，遂废。

白马山　在城东四十里岩阿上有侧立石马，耳鬣俨然。相传夜月践踏禾苗。

安甸龙潭　在城西四十里。周围三百馀丈，深不可测。宋时安甸居此，号《安甸州》。安甸与他种争战，势迫投印水中化为龙，遂成深潭。有巨鱼，见之者疾。

《东郊烟雨　》在城东一里，极目平原，建有东华寺。烟霭有无，雨晴浓澹，四时皆有之。

透石灵泉　在城西三里，即通圆元洞也。石窍玲珑，一泓泻出，四时滢澈，滋溉田亩，居人利之。旁有观音寺。

“绿堤” “新柳　” 在城南绿生桥，为沙壅久圮。知州韩公筑而为堤，引水东入，遍植新柳，亦东坡之意也。

《西寺山茶　》，在城西三里。山茶数本，古干参天，烘霞贯日，烂漫梵宫，令人不能无忾慕云。《腊山倒影　》腊山在罗平内地，距州七十里，耸出云表，如王公大人，垂绅正笏，令人不敢亵视焉。山影倒入西池，苍翠可爱。

《叠𪩘来青　》在城南三十里，数峰排闼，翠色依人，有欲揖欲语之状。

弥勒州

维摩州城　，在州东。明洪武间，建土城于大维摩，交阯叛徒于丘北城。今州裁城存。

督捕城　在龟山。明万历初筑，为本府通判分防之所。今废。

石龙马　在州西南二十五里红石岩。传云，昔有龙马至此，化为石，土人视其色之黑白，以卜阴晴。

炼丹灶　在州白渎洞。古仙合丹于此，遗有石釜，人或徙之，旋复旧处。

石壁《烈妇像　》：在州西十里。昔有彝妇，夫亡，遗一子，姑逼之嫁，不从，携子逃归母家，姑追及，撞石而死，风雨大作。今壁间有母抱子形。

邃谷温泉　在步阙寨，去州三十里。群峰萃聚，石穴中通，内出温泉，喷兰流玉，较之螳川，何多让焉。

弥北灵源　，在弥勒寺，去州二十里。山半出泉，常流不竭，州中田亩多滋灌溉，相传为神仙所居，闻钟即涸。

峨峰《倒影　》在州南二十里。峻起云岑，三峰并列。下有平流，常涵翠影。

《碌岩烟柳　，去州三里》，碌岩崒嵂，方圆十馀丈。翠柳参差，寒烟惨淡，望之一片迷离。

《咸和松风　》，去州城五里。独发一峰，松阴满岫，清风徐来，宫商齐奏。

“石室洞天　” ，去州四十里，秀结蓬壶，风景悠然，尘嚣尽绝，虽桃源仙境，不是过也。

《锦屏山色　》在州北十五里。平山苍翠，宛若画屏，暮紫朝青，望之蔚然。

禹门瀑布　，在州东十里。悬崖千仞，倒泻银河，势若珠喷，声同雷震，弥阳壮观也。

妇化石　：在州中哨地。昔有白彝妇，其夫从征，久而不归，每至山前盼望后化石。

碌崖石　在州东四里碌崖庙上有牛蹄树叶石迹，深三寸。

《交趾碑　》在习干哨。

《普名声投降碑　》在息宰河皈依寺。